CONSILIUL LOCAL AL MUNICIPIULUI TIMIŞOARA                               APROBAT

DIRECŢIA DE ASISTENŢĂ SOCIALĂ  COMUNITARĂ                               PRIMAR 

Nr. 563/18.02.2010




            
   Dr.ing. GHEORGHE CIUHANDU

                                                              R E F E R A T

privind stabilirea costului mediu lunar de întreţinere  pentru persoanele vârstnice îngrijite în Căminul  pentru Persoane Vârstnice din cadrul  Direcţiei de Asistenţă Socială Comunitară Timişoara 
 Prin H.C.L.M.T nr. 84/24.02.2009 s-a stabilit costul mediu lunar de întreţinere  pentru persoanele vârstnice îngrijite în Căminul  pentru Persoane Vârstnice din cadrul  Direcţiei de Asistenţă Socială Comunitară Timişoara în cuantum de 553 lei/persoană.
Conform art 25 alin 1 din Legea nr. 17/2000 privind asistenţa socială a persoanelor vârstnice  costul mediu lunar de întreţinere pentru persoanele vârstnice îngrijite în Serviciul Căminul pentru Persoane Vârstnice se stabileşte anual de către consiliile locale.

Costul mediu lunar de întreţinere se stabileşte, în baza prevederilor art 25 alin 2 şi alin 3 din Legea nr. 17/2000, prin însumarea cheltuielilor de întreţinere, pentru hrană şi gospodărie, obiecte de inventar, echipament şi cazarmament, materiale sanitare şi altele asemenea, fără cheltuieli de personal, de medicamente şi de capital. De asemenea, se determină diferenţiat în funcţie de gradul de dependenţă al persoanei vârstnice îngrijite.
 Costul mediu lunar de întreţinere stă la baza calculării contribuţiei persoanelor vârstnice  care au venituri sau susţínători legali, întrucât contribuţia  nu poate depăşi costul mediu lunar de întreţinere, iar sumele reprezentând contribuţia menţionată constituie venituri  extrabugetare ale căminului. 

La nivelul Căminului  pentru Persoane Vârstnice s-a făcut analiza acestor cheltuieli în baza  bilanţului pe anul  bugetar 2009 şi, conform anexei, a reieşit un cost mediu lunar de întreţinere calculat pe persoană vărstnică îngrijită de 500 lei, mai mic decât cel stabilit în anul 2009.
În cursul anului 2009, cheltuielile care au stat la baza stabilirii costului de întreţinere au fost mai mici din cauza prevederilor legislative care ne-au interzis achiziţionarea obiectelor de inventar şi mijloacelor fixe necesare dotării camerelor în care sunt îngrijite persoanele vârstnice .  În schimb, s-au făcut cheltuieli de capital (centrală termică pe gaz) cu valoare mare 218000 lei , iar costul gazului necesar e de aproximativ 13000 lei /lună(aproximativ dublu fata de valoarea consumului  combustibilului lichid) în sezonul rece, ceea ce face să crescă  cheltuielile cu plata utilităţilor la cămin pentru anul 2010.
Conform art.25 din Legea 17/2000 privind asistenţa socială a persoanelor vârstnice , costul mediu lunar de întreţinere se stabileşte în funcţie de gradul de dependenţă al persoanei vârstnice cu  asigurarea  nivelului standardelor de calitate pentru serviciile furnizate în cadrul căminului. S-a ţinut cont de faptul că pentru persoanele dependente se consumă cu 17,59% mai mult decât pentru cele independente, cele semidependente încadrându-se ca valoare in media celor două categorii.
Având în vedere cele expuse, în baza prevederilor art.36 alin 2 lit.(d) şi alin.6 lit.(a), pct.2 din Legea nr.215/2001 privind administraţia publică locală,
PROPUNEM:

1 stabilirea costului mediu lunar de întreţinere pentru persoanele vârstnice  independente îngrijite în  Căminul  pentru Persoane Vârstnice în cuantum de 553 lei/persoană. (la aceeaşi sumă ca în anul 2009)
2 stabilirea costului mediu lunar de întreţinere pentru persoanele vârstnice semidependente îngrijite în  Căminul  pentru Persoane Vârstnice în cuantum de 600 lei /persoană.
3 stabilirea costului mediu lunar de întreţinere pentru persoanele vârstnice dependente îngrijite în  Căminul  pentru Persoane Vârstnice în cuantum de 650 lei /persoană.

